**Zápisnica zo zasadnutia výboru Neonatologickej sekcie SPS dňa 20.05.2019**

**Prítomní:** *F. Bauer, D. Dolníková, I. Frič, V. Haľamová, D. Chovancová, M. Jánoš, P. Krcho, , M. Litavec, G. Magyarová, K. Maťašová, I. Moravcová, J. Nikolinyová, E. Oríšková, I.Reváková, M. Zibolen*

**Ospravedlnení:** *M. Benedeková, K. Demová, R. Mišová, M.Vasilová*

**Hostia:** *Mgr. Ľubica Kaiserová, MUDr. Beáta Šoltýsová*

PROGRAM:

1. Otvorenie
2. Kontrola uznesení
3. Agenda hlavného odborníka MZ SR
4. Agenda predsedníčky NS SPS
5. Najdôležitejšie výsledky analýzy neonatálnej úmrtnosti a chorobnosti
6. Sledovanie nozokomiálnych infekcií - praktický význam vyhodnotenia zberu údajov
7. Návrh OÚ NS SPS „Skríningové vyšetrenie obličiek novorodencov“
8. Návrh OÚ NS SPS „ Manažment ductus arteriosus u novorodencov“
9. Európske štandardy starostlivosti o novorodencov EFCNI - informácia
10. Tvorba ŠDTP MZ SR – praktické skúsenosti
11. Transport novorodencov v SR za r. 2018
12. Transport novorodencov pracoviskom JIRSN Poprad
13. Rôzne
14. Diskusia
15. Záver

***Zápis k jednotlivým bodom:***

**Kontrola uznesení:**

* Uznesenia sa priebežne plnia

**Agenda hlavného odborníka MZ SR**

* Prof. Zibolen informoval o aktivite gynekologicko-pôrodníckej spoločnosti (prof. Borovského a doc. Redechu), ktorá má za cieľ zmenu kompetencií gynekológov v starostlivosti o fyziologického novorodenca. Ako uviedol ďalej prof. Zibolen, uvedenú aktivitu zásadne odmieta okrem NS SPS aj Slovenská pediatrická spoločnosť a všeobecní lekári pre deti a dorast.
* Štandardné diagnostické a terapeutické postupy (ŠDTP) – potrebné je vypracovať na každom pracovisku 3 a 3+ po jednom ŠDTP, návrhy na témy pošlú zástupcovia jednotlivých pracovísk do 15.6. 2019.

**Najdôležitejšie výsledky analýzy neonatálnej úmrtnosti a chorobnosti (PhDr. Magyarová)**

* neonatálna úmrtnosť za rok 2018 je 3,18‰
* pretrvávajú regionálne rozdiely v neonatálnej úmrtnosti, ale sa zmenšujú
* najväčší problém v neonatálnej úmrtnosti predstavujú deti s hmotnosťou do 1500 g
* pri analýze bol zaznamenaný pokles úmrtnosti na infekcie a vrodené vývojové chyby
* v skupine detí s hmotnosťou nad 2500 g stúpol podiel perinatálnej asfyxie v etiológii úmrtí
* nežiaducim javom je pokles centralizácie a tiež nízka sledovanosť detí v rizikových ambulanciách (približne len 50%)

**Sledovanie nozokomiálnych infekcií - praktický význam vyhodnotenia zberu údajov (MUDr. Litavec)**

* zasadnutie pracovnej skupiny sa uskutočnilo v Rimavskej Sobote
* hlavnou témou stretnutia bola stratégia enterálnej výživy, výživa materským mliekom a potreba zapojiť matku do starostlivosti o choré dieťa
* diskutovala sa otázka významu a opodstatnenosti uvedenej pracovnej skupiny do budúcnosti
* komisia pre sledovanie nozokomiálnych infekcií bude pracovať v zložení MUDr. Litavec, MUDr. Dolníková, MUDr. Nikolinyová,PhD.

**Návrh OÚ NS SPS „Skríningové vyšetrenie obličiek novorodencov“ (prof. Zibolen)**

* podnet na vypracovanie odborného usmernenia vyjadrila Nefrologická sekcia SPS, návrh vypracovala doc. Červeňová a prof. Zibolen
* vyšetrenie obličiek nie je povinným skríningom, cieľom usmernenia je zjednotiť postup pri vykonávaní sonografického vyšetrenia obličiek novorodencov tak, aby bol výsledok interpretovateľný.
* v hlasovaní o návrhu OÚ – 1 sa zdržal hlasovania, ostatní prítomní členovia boli za jeho prijatie
* materiál bude zverejnený na stránke [www.slovenskaneonatologia.sk](http://www.slovenskaneonatologia.sk)

**Návrh OÚ NS SPS „ Manažment ductus arteriosus u novorodencov“**

* návrh bol v hlasovaní odsúhlasený všetkými prítomnými
* materiál bude zverejnený na stránke [www.slovenskaneonatologia.sk](http://www.slovenskaneonatologia.sk)

**Európske štandardy starostlivosti o novorodencov EFCNI – informácia (Mgr.Jančoková, Mgr. Kaiserová – OZ Malíček)**

* predstavili štandardy starostlivosti o novorodencov EFCNI
* podnetom k ich vzniku bola rozdielna starostlivosť o novorodencov v rôznych krajinách
* ide o iniciatívu rodičov, na vypracovaní štandardov sa podieľalo 220 expertov, pripravených je 96 štandardov, materiál má 11 okruhov, momentálne viac ako 1600 strán, predstavuje formu referencie, ale implementácia musí byť na národnej úrovni

**Transport novorodencov v SR za r. 2018**

* prof. Zibolen poďakoval za údaje o realizovaných transportoch
* na základe analýzy uviedol, že transporty pre tretiu stranu (nie „na seba“) predstavujú len 2% zo všetkých transportov a v počte transportov sa odráža úroveň centralizácie in utero

**Transport novorodencov pracoviskom JIRSN Poprad**

* MUDr. Šoltýsová informovala o problémoch s vykonávaním transportov novorodencov tímom z JIRS Poprad
* výbor NS berie uvedenú informáciu na vedomie

**Rôzne**

* ***Príprava volieb do výboru NS SPS* (MUDr. Jánoš)**
	+ pripomenul pravidlá volebného poriadku
	+ podľa návrhu výboru bude mať novozvolený výbor 13 členov, na hlasovacom lístku bude uvedených 13 mien a 13 voľných riadkov.
	+ voľby sa uskutočnia korešpondenčným spôsobom do 30.9.2019
	+ prof. Bauer požiadal o čestné členstvo v novom výbore
	+ do volebnej komisie boli navrhnutí MUDr. Hartmannová, MUDr. Kralovič a MUDr. Mikulajová, organizáciou volieb bola poverená MUDr. Hartmannová
	+ s uvedenými návrhmi súhlasili v hlasovaní všetci prítomní členovia
* ***Situácia v PC Bratislava***
	+ doc. Chovancová informovala o nedostatočnej kapacite pracoviska, preto vyzýva centrá na spoluprácu
	+ výbor NS uvedenú informáciu berie na vedomie
* ***Najlepšia publikácia***
	+ Cena NS SPS za najlepšiu publikáciu za rok 2018 bola udelená MUDr. Marekovi Kozárovi a kolektívu autorov za prácu „Heart rate variability in healthy term newborns is related to delivery mode: a prospective observational study“ publikovanú v BMC Pregnancy and Childbirth [elektronický dokument]. - Roč. 18 (2018), s. [1-9], číslo článku 264 [print]
* ***Register HIE***
* opäť zdôraznená potreba posielať aj negatívne hlásenia
* v hláseniach chýbajú údaje o parametroch acidobázy, ktoré majú byť vyšetrené z krvi z arteria umbilicalis. V prípade, že krv z pupočníka nie je k dispozícii, odporúča sa vyšetrenie acidobázy u dieťaťa v priebehu prvej hodiny po narodení

**Uznesenia**

1/2019 Prijaté odborné usmernenie „Skríningové vyšetrenie obličiek novorodencov“

 2/2019 Prijaté odborné usmernenie „Manažment ductus arteriosus u novorodencov“

 3/2019 Voľby do výboru NS SPS sa uskutočnia korešpondenčným spôsobom do 30.9.2019. Zodpovedná: doc. Chovancová